Document ID: /fineweb-2-swissfilter-quality_10-filterrobots/filtered/02823.jsonl.gz/17

U Schaffhausenu je muškarac napadu motornom pilom ozlijedio petero ljudi, a dvoje od njih ima teške ozljede, javlja Blick. Napadač je u bijegu. Policija je rekla da nije riječ o terorizmu. Dali su i opis napadača. Kažu da je proćelav i visok oko 190 centimetara. Pobjegao je u VW Caddyju koji je policija u međuvremenu pronašla. Policija je objavila fotografije napadača.
17.00 Održana je konferencija za medije. Počinitelj Franz Wrousis (51) i dalje je u bijegu. Rečeno je kako je počinitelj napao službenike jedne tvrtke za zdravstvena osiguranja i da je taj čin povezan direktno s problemima oko osiguranja. Sljedeća konferencija će se održati sutra u 10 sati.
Policija upozorava građane da je muškarac opasan i preporuča da ostanu u kućama ili uredima. Navodno se napad desio u uredima tvrtke za zdravstveno osiguranje (Krankenkasse). Policija je rekla da su dobili dojavu kako je u ponedjeljak prijepodne muškarac naoružan motornom pilom, upao u jednu poslovnu zgradu i napao ljude.
Inače od ranih prijepodnevnih sati čuju se sirene i helikopteri nadlijeću cijelo područje. Posebno intenzivno se traga i oko rijeke Rajne i poznatih vodopada na Rajni (Rheinfall).
Mole se stanovnici Schaffhausena i okolice da odmah jave policiju ukoliko primjete tu osobu ili nešto sumnjivo: 052 632 83 90
Čim budemo imali neke pouzdanije informacije donosimo ih ovdje.